Document ID: 31986R0486

ΚΑΝΟΝΙΣΜΟΣ (ΕΟΚ) αριθ. 486/86 ΤΟΥ ΣΥΜΒΟΥΛΙΟΥ της 25ης Φεβρουαρίου 1986 για τον καθορισμό των ειδικών μέτρων για τη χορήγηση της ενίσχυσης στην παραγωγή του βάμβακος στην Ισπανία κατά την περίοδο από 1ης Μαρτίου έως 31 Αυγούστου 1986
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 89 πράγραφος 1, το πρωτόκολλο αριθ. 4, παρί του βάμβακος, που προσαρτάται στην πράξη προσχώρησης της Ελλάδας, όπως τροποποιήθηκε από το πρωτόκολλο αριθ. 14, που προσαρτάται στην πράξη προσχώρησης της Ισπανίας και της Πορτογαλίας, και ιδίως το σημείο 13, την πρόταση της Επιτροπής, Εκτιμώντας: ότι η κοινοτική ενίσχυση στην παραγωγή βάμβακος πρέπει να εισαχθεί στην Ισπανία από την 1η Μαρτίου 1986- ότι, ωστόσο, η εφαρμογή κατά τη διάρκεια της περιόδου του καθεστώτος της κοινοτικής ενισχύσεως συναντά αξεπέραστες δυσκολίες- ότι πρέπει, επομένως, να προβλεφθούν ειδικά μέτρα μέχρι το τέλος της τρέχουσας περιόδου- ότι το ισχύον εθνικό καθεστώς πριν από την προσχώρηση, όπως καθορίστηκε από το Βασιλικό Διάταγμα αριθ. 491/85 της 20ής Μαρτίου 1985 (1), προβλέπει τη χορήγηση της ενισχύσεως πάνω σε βάσεις συγκρίσιμες προς τις κοινοτικές διατάξεις, αλλά με διαφορετικές λεπτομέρειες- ότι, για να αποφευχθεί η διαφορετική μεταχείριση των δικαιούχων, θα πρέπει να εφαρμοσθούν μέχρι το τέλος της περιόδου οι λεπτομέρειες που ίσχυαν πριν από την προσχώρηση- ότι οι δαπάνες που είναι επιλέξιμες για κοινοτική χρηματοδότηση είναι εκείνες που αφορούν την ποσότητα του εκκοκκισμένου βάμβακος από την 1η Μαρτίου 1986- ότι, για λόγους καλής διοίκησης, ο καθορισμός του ποσού αυτού θα πρέπει να γίνει κατ' αποκοπή με βάση τον προβλεπόμενο ρυθμό εκκοκκισμού και το επίπεδο της τιμής της διεθνούς αγοράς, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι λεπτομέρειες του καθεστώτος ενισχύσεως στην παραγωγή βάμβακος που ισχύουν στην Ισπανία για την περίοδο 1985/86, όπως καθορίζονται από το Βασιλικό Διάταγμα αριθ. 491/85, εξακολουθούν να εφαρμόζονται κατά τη διάρκεια της περιόδου από 1ης Μαρτίου έως 31 Αυγούστου 1986.
Άρθρο 2
Οι ενισχύσεις που καταβάλλονται από το Βασίλειο της Ισπανίας για τον βάμβακα της περιόδου 1985/86, είναι επιλέξιμες για κοινοτική χρηματοδότηση εντός του ορίου των 2,25 εκατομμυρίων ECU.
Άρθρο 3
Ο παρών κανονισμός αρχίζει να ισχύει την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Φεβρουαρίου 1986.

Labels: 18
19